Muutettu ehdotus: Euroopan parlamentin ja neuvoston direktiivi tietyillä teillä kansainvälisessä liikenteessä raskaisiin tavarankuljetusajoneuvoihin sovellettavia ajorajoituksia koskevasta yhdenmukaistettujen sääntöjen avoimesta järjestelmästä (komission EY:n perustamissopimuksen 250 artiklan 2 kohdan nojalla esittämä) /* KOM/2000/0759 lopull. - COD 98/0096 */



Virallinen lehti nro 120 E , 24/04/2001 s. 0003 - 0011



Muutettu ehdotus: EUROOPAN PARLAMENTIN JA NEUVOSTON DIREKTIIVI tietyillä teillä kansainvälisessä liikenteessä raskaisiin tavarankuljetusajoneuvoihin sovellettavia ajorajoituksia koskevasta yhdenmukaistettujen sääntöjen avoimesta järjestelmästä (komission EY:n perustamissopimuksen 250 (2) artiklan nojalla esittämä) PERUSTELUT Komissio antoi 25. toukokuuta 1998 neuvostolle ehdotuksen direktiiviksi tietyillä teillä kansainvälisessä liikenteessä raskaisiin tavarankuljetusajoneuvoihin sovellettavia ajorajoituksia koskevasta yhdenmukaistettujen sääntöjen avoimesta järjestelmästä (KOM(1998)115 lopullinen - SYN 98/0096). [1] [1] EYVL C 198, 24.6.1998, s. 17. Jäsenvaltioiden enemmistö tuki ehdotusta, mutta siitä on tullut hyvin kiistanalainen jäsenvaltioiden suuressa vähemmistössä. Komission mielestä tämä kiistanalaisuus johtuu osittain siitä, että alkuperäistä ehdotusta ei ole ymmärretty riittävästi. Kun otetaan huomioon se vastustus, jota alkuperäinen ehdotus on kohdannut niin suuren yleisön piirissä kuin Euroopan parlamentissa ja alueiden komiteassakin, ja koska tarvitaan selkeä ja yksiselitteinen ehdotus, komissio haluaa antaa muutetun ehdotuksen, jonka mahdollisimman moni jäsenvaltio voi hyväksyä ja jonka selvä enemmistö EU:n kansalaisista voi ymmärtää. Muutetussa ehdotuksessa todetaan ensin, että ehdotus koskee vain kansainvälistä kuorma-autoliikennettä Euroopan laajuisessa tieverkossa (TEN-R). Jäsenvaltioilla on edelleenkin oikeus asettaa rajoittamattomia ajokieltoja sekä kaikille muille kuin TEN-R-verkon teille sekä kaikelle kansalliselle liikenteelle. Lisäksi muutetussa ehdotuksessa pidennetään ajokieltojen automaattista sallimista TEN-R-verkon teillä 24 tuntiin. Tätä aikaa pidennetään kesäaikana, jolloin jäsenvaltiot voivat asettaa TEN-R-verkon teille ajokieltoja klo 7:stä lauantaisin haluttaessa keskeytyksettä klo 22:een sunnuntaisin. Näillä aikarajoilla varmistetaan, että ehdotus ei ole ristiriidassa useimpien voimassa olevien kansallisten ajokieltojen kanssa. Samalla vakautetaan EU:n ajokieltotilannetta ja korostetaan tarvetta tarkastella EU:n uusien mahdollisten jäsenvaltioiden ajokieltoja jäsenyysneuvottelujen yhteydessä. Muutetun ehdotuksen liitteessä luetellaan lisäksi selkeästi kansalliset yleiset vapaapäivät, joihin ajokieltoja sovelletaan automaattisesti. Tällä ei tietenkään kyseenalaisteta kunkin jäsenvaltion yksinoikeutta valita omat kansalliset vapaapäivänsä. Tätä liitettä tarkistetaan automaattisesti jokaisen jäsenvaltiolta saadun ilmoituksen perusteella. Ehdotusta muutetaan myös siten, että siinä otetaan huomioon Amsterdamin sopimuksesta johtuvat uudet menettelyt. Muutoksia ei tehdä ehdotuksen kohtiin, joilla pyritään yhdenmukaistamaan ajokielloista vapautettavat kuljetustyypit. Siksi komission on jäsenvaltioiden kanssa sääntelykomitean avulla tarvittaessa päivitettävä liite, jossa on luettelo ajokielloista vapautettavista kuljetustyypeistä. 1998/0096 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI tietyillä teillä kansainvälisessä liikenteessä raskaisiin tavarankuljetusajoneuvoihin sovellettavia ajorajoituksia koskevasta yhdenmukaistettujen sääntöjen avoimesta järjestelmästä Muutetaan asiakirjassa KOM(98)115 lopullinen - 98/0096 (SYN) julkaistu komission ehdotus seuraavasti: EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 71 artiklan 1 kohdan, ottavat huomioon komission ehdotuksen [2], [2] EYVL C , , s. . ottavat huomioon talous- ja sosiaalikomitean lausunnon [3], [3] EYVL C , , s. . ottavat huomioon alueiden komitean lausunnon [4], [4] EYVL C , , s. . noudattavat perustamissopimuksen 251 artiklassa määrättyä menettelyä [5] ,sekä katsovat seuraavaa: [5] EYVL C , , s. . (1) Nykyisin ei ole yhteisön laajuisia yhdenmukaistettuja sääntöjä raskaiden tavarankuljetusajoneuvojen ajorajoituksista sunnuntaisin ja yleisinä vapaapäivinä. (2) Yhdenmukaistettujen sääntöjen puutteesta seuraa eroja ajorajoitusten kestossa ja rajoituksista vapautettujen ajoneuvojen määritelmissä. (3) Tällainen tilanne haittaa merkittävästi vapautta tarjota kuljetuspalveluja yhteisössä. (4) On mahdotonta jäsenvaltioittain vaihtelevien ajokieltojen takia tehdä pitkillä välimatkoilla meno-paluumatkoja ilman suhteettoman pitkiä keskeytyksiä. Kyseiset ajorajoitukset vaikuttavat voimakkaasti ja suhteettoman paljon yhteisön reuna-alueisiin niiden maantieteellisen sijainnin vuoksi. (5) Perustamissopimuksen 5 artiklassa esitetyn toissijaisuusperiaatteen ja suhteellisuusperiaatteen mukaisesti jäsenvaltiot eivät voi riittävällä tavalla toteuttaa tämän direktiivin tavoitteita, eli avointa järjestelmää yhdenmukaistettujen ajokieltojen säännöistä, ja siten varmistaa, että haitallisia seurauksia kuljetuspalvelujen vapaudelle aiheutetaan mahdollisimman vähän, minkä vuoksi tavoitteita voidaan toiminnan laajuuden takia paremmin toteuttaa yhteisön tasolla. Tämä direktiivi rajoittuu vähimpään näiden tavoitteiden toteuttamiseksi tarpeelliseen eikä siten ylitä sitä, mikä tarvitaan tähän tarkoitukseen. (6) On suotavaa, että vähennetään mahdollisimman paljon ajorajoitusten kielteisiä vaikutuksia erityisesti kansainvälisessä liikenteessä. Olisi suotavaa, että kansainväliselle liikenteelle pidetään avoimena tietyt tiet, jotka mainitaan yhteisön suuntaviivoista Euroopan laajuisen liikenneverkon kehittämiseksi 23 päivänä heinäkuuta 1996 tehdyn Euroopan parlamentin ja neuvoston päätöksen N:o 1692/96/EY [6] liitteessä I olevassa 2 jaksossa. Tällaisille teille voidaan asettaa uusia ajokieltoja viikonloppuisin, yleisinä vapaapäivinä ja yleisten vapaapäivien aattoina ainoastaan tiettyinä aikoina. Komissiolle olisi ilmoitettava tällaisista ajorajoituksista. Ehdotettuja rajoituksia pidempiä olemassa olevia ajokieltoja voidaan soveltaa edelleen. [6] EYVL L 228, 9.9.1996, s. 1, oikaisu julkaistu EYVL L 15, 17.1.1997, s. 1. (7) Sallittua enimmäiskestoa olisi voitava pidentää erityistapauksissa silloin, kun se on perusteltua ympäristön, liikenneturvallisuuden tai sosiaalisten syiden takia. Komission olisi tarkasteltava viipymättä komitean avustamana pyyntöjä pidennyksistä. (8) Jäsenvaltioiden olisi voitava rajoittaa öisin niiden raskaiden tavarankuljetusajoneuvojen liikennöintiä, joiden melu ylittää yhteisön standardit. Jäsenvaltioiden olisi lisäksi voitava rajoittaa raskaiden tavarankuljetusajoneuvojen liikennöintiä silloin, kun on odotettavissa poikkeuksellisen korkea liikennetiheys, kuten kesälomakausina. Komissiolle olisi ilmoitettava tällaisista ajorajoituksista. (9) Erityisissä ympäristö- tai sääoloissa jäsenvaltioiden olisi voitava rajoittaa raskaiden tavarankuljetusajoneuvojen liikennöintiä ympäristönsuojelun ja tieliikenneturvallisuuden takia. Käytännön syistä tällaisia rajoituksia olisi voitava asettaa ilman että niistä ilmoitetaan komissiolle. (10) Kaikissa jäsenvaltioissa olisi yhdenmukaistettava kielloista vapautetut raskaat tavarankuljetusajoneuvotyypit ja kuljetukset. (11) Kansallisia, alueellisia ja paikallisia ajorajoituksia asetetaan nykyisin monilla eri tavoilla, ja sen vuoksi on luotava ilmoitusjärjestelmä rajoitusten ajoituksesta ja pituudesta. Komissio laatii näiden ilmoitusten perusteella vuosikertomuksen jäsenvaltioille. (12) Tämän direktiivin täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [7] 2 artiklan mukaisia laajakantoisia toimenpiteitä, minkä vuoksi niistä olisi päätettävä mainitun päätöksen 5 artiklassa määrättyä sääntelymenettelyä noudattaen. [7] EYVL L 184, 17.7.1999, s. 23. (13) Jokaisen jäsenvaltion olisi vahvistettava seuraamukset tämän direktiivin täytäntöönpanon rikkomisesta. (14) Avoimuuden kannalta on suotavaa laatia luettelo kansallisista yleisistä vapaapäivistä, jolloin tällä hetkellä sovelletaan ajokieltoja. Komissio muuttaa tätä luetteloa jäsenvaltioiden pyynnöstä, OVAT ANTANEET TÄMÄN DIREKTIIVIN: 1 artikla Tällä direktiivillä perustetaan avoin yhdenmukaistettujen sääntöjen järjestelmä ajorajoituksista, jota sovelletaan raskaisiin tavarankuljetusajoneuvoihin tiettyinä aikoina tietyillä Euroopan yhteisön teillä kansainvälisessä liikenteessä. 2 artikla Tässä direktiivissä tarkoitetaan: >TAULUKON PAIKKA> 3 artikla 1. Tämän direktiivin soveltamisala rajoittuu TEN-verkkoon. 2. Jäsenvaltiot eivät saa asettaa kansainvälisessä liikenteessä liikennöiville raskaille tavarankuljetusajoneuvoille ajorajoituksia, jotka ovat tiukempia kuin kansallisessa liikenteessä liikennöiviin raskaisiin tavarankuljetusajoneuvoihin sovellettavat ajorajoitukset. 3. Jäsenvaltiot saavat asettaa kaikille raskaille tavarankuljetusajoneuvoille ajorajoituksia, jotka ovat voimassa *16 päivästä syyskuuta 14 päivään kesäkuuta välisenä aikana lauantaista kello 22.00 sunnuntaihin kello 22.00 ja yleisen vapaapäivän aatosta kello 22.00 yleiseen vapaapäivään klo 22.00, *15 päivästä kesäkuuta 15 päivään syyskuuta välisenä aikana lauantaista kello 7.00 sunnuntaihin kello 22.00 ja yleisen vapaapäivän aatosta kello 22.00 yleiseen vapaapäivään klo 22.00. 4. Jäsenvaltiot saavat asettaa ajorajoituksia kello 22.00--5.00 välillä, joita sovelletaan niihin raskaisiin tavarankuljetusajoneuvoihin, jotka eivät täytä komission direktiivissä 96/20/EY [8] säädettyjä melustandardeja.4a. Jäsenvaltiot, joilla on voimassa 3 kohdassa säädettyjä rajoituksia laajempia ajorajoituksia 1. päivänä marraskuuta 2000, voivat edelleen soveltaa niitä. Jos jäsenvaltio muuttaa mainittuja ajorajoituksia, tämä voidaan tehdä ainoastaan niiden yhdenmukaistamiseksi 3 kohdassa mainittujen rajoitusten kanssa.5. Jäsenvaltiot saavat asettaa 3 ja 4 kohdassa säädettyjen rajoitusten lisäksi ajorajoituksia ainoastaan sellaisille kansainvälisessä liikenteessä liikennöiville raskaille tavarankuljetusajoneuvoille, jotka ovat vapautettuja näistä lisärajoituksista. [8] EYVL L 92, 13.4.1996, s. 23. 6. Sen estämättä, mitä 5 kohdassa säädetään, jäsenvaltiot saavat erityistapauksissa asettaa 3 ja 4 kohdassa säädettyjä rajoituksia pidempiä ajorajoituksia raskaille tavarankuljetusajoneuvoille myös kansainvälisessä liikenteessä, jos jäsenvaltiot toimittavat todisteita osoitukseksi siitä, että kyseiset lisärajoitukset ovat ympäristön, liikenneturvallisuuden tai sosiaalisten syiden takia perusteltuja, ja saatuaan komission etukäteisluvan 8 artiklassa säädetyn komiteamenettelyn mukaisesti. Todisteisiin on sisällyttävä erittely, joka osoittaa, että rajoitukset ovat oikeassa suhteessa verrattuna vaihtoehtoisiin liikenteen hallintatoimenpiteisiin. Todisteissa on oltava eriteltynä lisärajoitusten vaikutukset siten, että niissä on yksi tai useampi seuraavista perusteista: a) asiaa koskevia tilastoja ja/tai arvioita - sekä mukaan luettuna raskaiden tavarankuljetusajoneuvojen liikennöinti että ilman sitä - viikonlopun liikennetiheydestä eri vuodenaikoina (kesällä, talvella, lomakausina) ja mahdollisista vaikutuksista ruuhkiin; b) asiaa koskevia tilastoja ja/tai arvioita - sekä mukaan luettuna raskaiden tavarankuljetusajoneuvojen liikennöinti että ilman sitä - onnettomuusmääristä ehdotettujen lisärajoitusten voimassaoloaikoina ja aikoina, jolloin rajoituksia ei ole; c) asiaa koskevia tietoja ja/tai arvioita lisärajoitusten ansiosta saavutetuista kaasumaisten päästöjen ja melusaasteen vähennyksistä sekä kieltojen kielteisistä vaikutuksista kiertoliikenteen päästöihin ja siihen, että liikenne keskittyy niihin ajankohtiin viikosta, joina rajoitukset eivät ole voimassa; d) sosiaalinen tutkimus lisärajoitusten vaikutuksista keskimääräisiin työoloihin sekä rajoituksia soveltavissa että muissa jäsenvaltioissa rekisteröityneillä raskaiden tavarankuljetusajoneuvojen kuljettajilla, siten että siinä otetaan huomioon voimassa oleva yhteisön lainsäädäntö tällä alalla. 7. Sen estämättä, mitä 5 kohdassa säädetään, soveltamista jäsenvaltiot voivat asettaa erityisajorajoituksia raskaille tavarankuljetusajoneuvoille myös kansainvälisessä liikenteessä sellaisina päivinä ja sellaisilla teillä, jolloin: a) on odotettavissa erityisen suuri liikennetiheys, esimerkiksi lomakausina; b) henkilöautoihin sovelletaan liikennekieltoja rajoitetuiksi ajoiksi erityisesti ympäristösyistä; c) rajoitukset katsotaan infrastruktuurin kunnossapidon takia tarpeellisiksi; d) poikkeuksellisten sääolojen takia rajoitukset ovat tarpeen. 4 artikla Edellä 3 artiklan 3, 5 ja 6 kohdan sekä 7 kohdan a alakohdan mukaisesti säädetyistä ajorajoituksista ovat vapautettuja liitteessä I määritellyt raskaat tavarankuljetusajoneuvot ja/tai erityiskuljetukset. 5 artikla 1. Jäsenvaltioiden, jotka aikovat asettaa ajamista koskevia lisärajoituksia 3 artiklan 6 kohdan mukaisesti, on esitettävä pyyntö komissiolle. Komissio päättää asiasta kahden kuukauden kuluessa pyynnön vastaanottamisesta 8 artiklassa säädettyä menettelyä noudattaen. 2. Jäsenvaltioiden, jotka aikovat asettaa 3 artiklan 3 tai 4 kohdan taikka 7 kohdan a alakohdan mukaisia ajorajoituksia, on ilmoitettava komissiolle vähintään 60 päivää etukäteen näiden rajoitusten pituus yksityiskohtaisesti. 3. Jäsenvaltioiden, jotka aikovat muuttaa liitteessä II lueteltuja kansallisia yleisiä vapaapäiviään, jolloin ajokieltoja sovelletaan, on ilmoitettava siitä komissiolle vähintään 60 päivää etukäteen. Komissio muuttaa liitettä II vastaavasti. 6 artikla Edellä 5 artiklassa tarkoitettujen tietojen perusteella komissio laatii vuosittain viimeistään 30 päivänä marraskuuta kertomuksen 3 artiklan 3, 4 ja 6 kohdan ja 7 kohdan a alakohdan mukaisesti sallituista seuraavan vuoden ajorajoituksista raskaille tavarankuljetusajoneuvoille kansainvälisessä liikenteessä TEN-verkossa. 7 artikla Komissio antaa liitteen I mukauttamiseksi tarvittavat muutokset 8 artiklassa säädetyn menettelyn mukaisesti. 8 artikla 1. Komissiota avustaa komitea, jossa on jäsenvaltioiden edustajat ja puheenjohtajana komission edustaja. 2. Tähän kohtaan viitattaessa sovelletaan päätöksen 1999/468/EY 5 artiklassa säädettyä sääntelymenettelyä päätöksen 7 artiklan 3 kohdan ja 8 artiklan mukaisesti. 3. Päätöksen 1999/468/EY 5 artiklan 6 kohdassa tarkoitettu määräaika on [3] kuukautta. 9 artikla Jäsenvaltioiden on säädettävä seuraamusjärjestelmä, jota sovelletaan tämän direktiivin täytäntöönpanemiseksi annettujen kansallisten säännösten rikkomiseen, ja toteutettava niiden täytäntöönpanon varmistamiseksi kaikki tarvittavat toimenpiteet Säädettyjen seuraamusten on oltava tehokkaita, suhteutettuja ja varoittavia. Jäsenvaltioiden on ilmoitettava nämä säännökset komissiolle viimeistään 10 artiklan ensimmäisessä kohdassa määritettynä päivänä ja kaikki niiden muutokset mahdollisimman pian. 10 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [31 päivänä joulukuuta 2000]. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. Jäsenvaltioiden on sovellettava näitä säännöksiä [1 päivästä heinäkuuta 2001]. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 11 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 12 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE I Ajorajoituksista vapautetut kuljetukset ja ajoneuvotyypit Neuvoston direktiivissä 92/106/ETY määriteltyjä yhdistettyjä kuljetuksia suorittavat ajoneuvot ATP:n määritelmän mukaisia herkästi pilaantuvia elintarvikkeita kuljettavat varmennetut ATP-ajoneuvot [9] [9] Siten kuin ne on määritelty YK:n Euroopan talouskomission sopimuksessa, joka koskee herkästi pilaantuvien elintarvikkeiden kansainvälisiä kuljetuksia ja niissä käytettävää erityiskalustoa (ATP). Nestemäistä maitoa säädellyssä lämpötilassa kuljettavat varmennetut ATP-säiliöautot Herkästi pilaantuvia hedelmiä tai vihanneksia kuljettavat ajoneuvot Neuvoston direktiivin 96/53/EY [10] 4 artiklan 3 kohdassa määriteltyjä erityiskuormia kuljettavat ajoneuvot. [10] EYVL L 235, 17.9.1996, s. 59. LIITE II Kansalliset yleiset vapaapäivät, joihin jäsenvaltiot soveltavat ajokieltoja Kansalliset yleiset vapaapäivät Itävallassa Uudenvuodenpäivä Loppiainen 2. pääsiäispäivä Vapunpäivä Helatorstai Helluntain jälkeinen maanantai Kristuksen pyhän ruumiin ja veren juhla Neitsyt Marian taivaaseenastumisen päivä Itävallan kansallispäivä (26. lokakuuta) Pyhäinpäivä Neitsyt Marian perisynnittömän sikiämisen päivä Joulupäivä Tapaninpäivä Kansalliset yleiset vapaapäivät Ranskassa Uudenvuodenpäivä 2. pääsiäispäivä Saksan miehityksestä vapautumisen päivä (8. toukokuuta) Helatorstai Helluntain jälkeinen maanantai Kansallispäivä (14. heinäkuuta) Neitsyt Marian taivaaseenastumisen päivä Pyhäinpäivä I maailmansodan päättymisen muistopäivä (11. marraskuuta) Joulupäivä Kansalliset yleiset vapaapäivät Saksassa Uudenvuodenpäivä Pitkäperjantai 2. pääsiäispäivä Vapunpäivä Helatorstai Helluntain jälkeinen maanantai Saksojen yhdentymispäivä (3. lokakuuta) Joulupäivä Tapaninpäivä Kansalliset yleiset vapaapäivät Italiassa Uudenvuodenpäivä Loppiainen Pitkäperjantai 2. pääsiäispäivä Saksan miehityksestä vapautumisen päivä (25. huhtikuuta) Vapunpäivä Pyhäinpäivä Neitsyt Marian perisynnittömän sikiämisen päivä Joulupäivä Kansalliset yleiset vapaapäivät Luxemburgissa Uudenvuodenpäivä 2. pääsiäispäivä Vapunpäivä Helatorstai Helluntain jälkeinen maanantai Luxemburgin kansallispäivä (23. kesäkuuta) Neitsyt Marian taivaaseenastumisen päivä Pyhäinpäivä Joulupäivä Tapaninpäivä Kansalliset yleiset vapaapäivät Espanjassa Uudenvuodenpäivä Loppiainen Kiirastorstai Pitkäperjantai Vapunpäivä Pyhäinpäivä Kansallispäivä (6. joulukuuta) Neitsyt Marian perisynnittömän sikiämisen päivä Joulupäivä